pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“วราวุธ” ชี้ ปม ทำร้ายเด็ก 4 ขวบ กำชับ พมจ.พิจิตร - นครสวรรค์ ติดตามคดีใกล้ชิด อย่าเกิดเหตุซ้ำ เชื่อ พ่อแม่ฝากเลี้ยงลูก เป็นส่วนหนึ่งวิกฤตประชากร
วันพุธที่ 27 มีนาคม 2567
“วราวุธ” ชี้ ปม ทําร้ายเด็ก 4 ขวบ กําชับ พมจ.พิจิตร - นครสวรรค์ ติดตามคดีใกล้ชิด อย่าเกิดเหตุซ้ํา เชื่อ พ่อแม่ฝากเลี้ยงลูก เป็นส่วนหนึ่งวิกฤตประชากร
“วราวุธ” ชี้ ปม ทําร้ายเด็ก 4 ขวบ กําชับ พมจ.พิจิตร - นครสวรรค์ ติดตามคดีใกล้ชิด อย่าเกิดเหตุซ้ํา เชื่อ พ่อแม่ฝากเลี้ยงลูก เป็นส่วนหนึ่งวิกฤตประชากร
วันที่ 26 มีนาคม 2567 ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงความคืบหน้าการช่วยเหลือเด็กหญิง วัย 4 ขวบ ถูกทําร้ายร่างกายอาการสาหัส ที่จังหวัดพิจิตร ว่า ขณะนี้ ตนได้ให้ทางพัฒนาสังคมและความมั่นคงของมนุษย์จังหวัดนครสวรรค์ (พมจ.นครสวรรค์) และทีมเจ้าหน้าที่กระทรวง พม. จังหวัดนครสวรรค์ เร่งเข้าไปดูแลเด็ก รวมทั้งเยียวยาสภาพจิตใจของผู้ปกครองของเด็ก ซึ่งกรณีที่เกิดขึ้นนี้ เป็นตัวอย่างที่สะท้อนถึงรายงานสมุดปกขาว กระทรวง พม. ซึ่งปัญหาของวิกฤตประชากรและสังคมสูงวัยนั้น เกี่ยวข้องกัน คือถ้าหากวันนี้คนวัยทํางานมีลูกหลานแล้วไม่พร้อมที่จะดูแลด้วยตัวเอง ต้องฝากให้คนอื่นดูแล ถึงอย่างไร คนอื่นก็ดูแลไม่เหมือนพ่อแม่ แต่ถ้าหากมีความจําเป็นที่จะต้องฝากลูกหลานของท่านให้กับคนอื่นดูแล ขอให้ตรวจสอบบุคคลที่เราจะนําไปหลานไปฝากให้ดี ถ้าหากไม่มั่นใจขอให้โทรมาได้ที่ สายด่วน 1300 หรือ ศูนย์เร่งรัดจัดการสวัสดิภาพประชาชน (ศรส.) ของกระทรวง พม. ซึ่งเราจะช่วยดําเนินการให้ โดยสนับสนุนคนรุ่นใหม่ที่จะมีครอบครัวและมีลูก ซึ่งรวมไปถึงการให้ศูนย์เด็กเล็กของประเทศไทยสามารถดูแลเด็กได้ตั้งแต่ 3 เดือนขึ้นไป ทั้งนี้ เหตุการณ์ที่เกิดขึ้นนี้ กระทรวง พม. ไม่ได้นิ่งนอนใจ เราได้เข้าไปตรวจสอบและดําเนินการด้านคดีให้ถึงที่สุด ถ้าหากพบว่าตัวน้องถูกกระทําความรุนแรง ไม่ได้เป็นผู้กระทําเอง เราจะติดตามเรื่องกับทางเจ้าหน้าที่ตํารวจให้ถึงที่สุด ในขณะเดียวกันในรายงานสมุดปกขาวฉบับนี้ จะเป็นตัวช่วยป้องกันไม่ให้เกิดเหตุการณ์แบบนี้ขึ้นอีกกับคนรุ่นต่อๆ ไป
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว
#ศรส #วราวุธศิลปอาชา #เด็ก #เด็กถูกกระทําความรุนแรง #เด็กถูกทําร้าย
รัฐบาลไทย-ข่าวทำเนียบรัฐบาล-ครม.ไฟเขียว! ให้บุรีรัมย์เป็นพื้นที่นวัตกรรมการศึกษา ลุยพัฒนาการศึกษาแบบยืดหยุ่น ลดความเหลื่อมล้ำ
วันพุธที่ 27 มีนาคม 2567
ครม.ไฟเขียว! ให้บุรีรัมย์เป็นพื้นที่นวัตกรรมการศึกษา ลุยพัฒนาการศึกษาแบบยืดหยุ่น ลดความเหลื่อมล้ํา
.....
ครม.ไฟเขียว! ให้บุรีรัมย์เป็นพื้นที่นวัตกรรมการศึกษา ลุยพัฒนาการศึกษาแบบยืดหยุ่น ลดความเหลื่อมล้ํา
.
ครม. เห็นชอบการกําหนดให้ จ.บุรีรัมย์ เป็นพื้นที่นวัตกรรมการศึกษา โดยประมาณการค่าใช้จ่ายในการสนับสนุนการจัดตั้งพื้นที่นวัตกรรมการศึกษาจังหวัดบุรีรัมย์ (สถานศึกษานําร่อง 83 แห่ง) ตั้งแต่ปีงบประมาณ พ.ศ. 2568 - 2569 รวมจํานวน 18,600,000 บาท โดยกระทรวงศึกษาธิการจะขอรับการจัดสรรงบประมาณตามชั้นตอนของกฎหมายที่เกี่ยวข้องต่อไป
.
ทําไมต้องจัดตั้งพื้นที่นวัตกรรมการศึกษา?
1. สถานศึกษานําร่องในพื้นที่ฯ จะสามารถจัดการเรียนการสอนที่สอดคล้องกับบริบทในพื้นที่ โดยบริหารจัดการการศึกษาได้อย่างอิสระ ยืดหยุ่น ไม่ต้องอิงกฎระเบียบที่ไม่จําเป็น เช่น การเลือกใช้หลักสูตรหรือสื่อการเรียนการสอนเฉพาะพื้นที่ได้
2. สถานศึกษาได้งบพัฒนาเป็นวงเงินรวม (Block Grant)
3. ผลักดันให้การบริหารงานบุคคลมีความเหมาะสมกับพื้นที่ สามารถปรับลดและยกเลิกโครงการที่เพิ่มภาระงานครู และส่งผลเสียต่อการเรียนรู้ของผู้เรียน ด้วยกลไกการจัดการศึกษาระหว่างภาครัฐ อปท. ภาคเอกชน และภาคประชาสังคม
.
ใครได้ประโยชน์บ้าง?
การจัดตั้งพื้นที่นวัตกรรมการศึกษาจะส่งผลดีทั้งต่อผู้เรียน สถานศึกษาและผู้ที่เกี่ยวข้องในพื้นที่และช่วยลดความเหลื่อมล้ําทางการศึกษา ปัจจุบันมีการจัดตั้งพื้นที่นวัตกรรมการศึกษา จํานวน 19 พื้นที่ ได้แก่ กรุงเทพมหานคร จังหวัดจันทบุรี ภูเก็ต สงขลา สุราษฎร์ธานี อุบลราชธานี สุโขทัย แม่ฮ่องสอน กระบี่ ตราด สระแก้ว สตูล ระยอง ศรีสะเกษ กาญจนบุรี เชียงใหม่ ปัตตานี ยะลา และนราธิวาส
.
อ่านเพิ่มเติม >> https://www.thaigov.go.th/news/contents/details/80875
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตรียมจัดยิ่งใหญ่ “งานวิสาขบูชาโลก” ชวนประชาชนร่วมเป็นเจ้าภาพ ตอกย้ำ ไทยเหมาะเป็นศูนย์กลางพระพุทธศาสนา
วันพุธที่ 27 มีนาคม 2567
เตรียมจัดยิ่งใหญ่ “งานวิสาขบูชาโลก” ชวนประชาชนร่วมเป็นเจ้าภาพ ตอกย้ํา ไทยเหมาะเป็นศูนย์กลางพระพุทธศาสนา
.....
เตรียมจัดยิ่งใหญ่ “งานวิสาขบูชาโลก” ชวนประชาชนร่วมเป็นเจ้าภาพ ตอกย้ํา ไทยเหมาะเป็นศูนย์กลางพระพุทธศาสนา
.
รัฐบาล เตรียมพร้อมเป็นเจ้าภาพจัดงาน “วิสาขบูชาโลก” ระหว่างวันที่ 19 – 20 พฤษภาคม 2567 และเนื่องด้วยปีนี้เป็นปีมหามงคลเฉลิมพระชนมพรรษา 6 รอบ 72 พรรษา จึงมีกําหนดจะเชิญผู้นําทางศาสนาและพุทธศาสนิกชนมาร่วมงานถึง 73 ประเทศ โดยจะประชาสัมพันธ์อย่างเต็มที่เพื่อให้งานวิสาขบูชาโลกที่ประเทศไทยเป็นเจ้าภาพออกสู่สายตาชาวโลกอย่างยิ่งใหญ่ ให้ทั่วโลกเห็นว่า ประเทศไทย เหมาะที่จะเป็นศูนย์กลางทางพระพุทธศาสนา
.
จึงขอเชิญชวนพุทธศาสนิกชนร่วมกันเป็นเจ้าภาพที่ดี ต้อนรับคณะผู้เข้าร่วมงาน ตลอดจนเข้าร่วมกิจกรรมทางศาสนา ร่วมสืบสานและน้อมนําหลักธรรมคําสอนทางพระพุทธศาสนาไปใช้ในชีวิตประจําวัน เพื่อถวายเป็นพระราชกุศลและเป็นสิริมงคลแก่ตนเองและครอบครัว
.
อ่านเพิ่มเติม >>https://www.thaigov.go.th/news/contents/details/80762
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี เตรียมจัดงานเฉลิมพระเกียรติพระบาทสมเด็จพระเจ้าอยู่หัว
วันพุธที่ 27 มีนาคม 2567
ดีอี เตรียมจัดงานเฉลิมพระเกียรติพระบาทสมเด็จพระเจ้าอยู่หัว
ดีอี เตรียมจัดงานเฉลิมพระเกียรติพระบาทสมเด็จพระเจ้าอยู่หัว
วันนี้ (27 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เรียกประชุมคณะทํางานเตรียมการจัดงานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ครั้งที่ 1/2567 โดยมี นายเวทางค์ พ่วงทรัพย์ รองปลัดกระทรวงดิจิทัลฯ และผู้ที่เกี่ยวข้องเข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
---------------------
รัฐบาลไทย-ข่าวทำเนียบรัฐบาล-"ทปษ.บุญสิงห์" ร่วมประชุมคณะกรรมการทรัพยากรน้ำแห่งชาติ ครั้งที่ 1/2567
วันพุธที่ 27 มีนาคม 2567
"ทปษ.บุญสิงห์" ร่วมประชุมคณะกรรมการทรัพยากรน้ําแห่งชาติ ครั้งที่ 1/2567
"ทปษ.บุญสิงห์" ร่วมประชุมคณะกรรมการทรัพยากรน้ําแห่งชาติ ครั้งที่ 1/2567
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย ผู้ช่วยศาสตราจารย์สิตางศุ์ พิลัยหล้า คณะที่ปรึกษารัฐมนตรีว่าการกระทรวงเกษตรและสหกรณ์ เข้าร่วมประชุมคณะกรรมการทรัพยากรน้ําแห่งชาติ ครั้งที่ 1/2567 ตามพระราชบัญญัติทรัพยากรน้ํา พ.ศ. 2561 เพื่อร่วมกันกําหนดแนวทางการบริหารจัดการทรัพยากรน้ําของประเทศให้ดําเนินไปอย่างเป็นระบบ โดยมี นายสมศักดิ์ เทพสุทิน รองนายกรัฐมนตรี เป็นประธาน ณ ห้องประชุม 301 ตึกบัญชาการ 1 ทําเนียมรัฐบาล
ทั้งนี้ ที่ประชุมได้เห็นชอบ (ร่าง) นโยบายการบริหารทรัพยากรน้ําของ กนช. โดยให้หน่วยงานที่เกี่ยวข้องเร่งรัดขับเคลื่อนแผนงานโครงการภายใต้แผนแม่บทการบริหารจัดการทรัพยากรน้ํา 20 ปี (ปรับปรุงครั้งที่ 1 พ.ศ. 2566-2580) ให้ครอบคลุมนโยบายและเสนอต่อคณะรัฐมนตรี (ครม.) อีกทั้ง เห็นชอบต่อ (ร่าง) มาตรการรองรับฤดูแล้ง ปี 2567 พร้อมมอบหมายให้หน่วยงานที่เกี่ยวข้องเร่งรัดจัดทําแผนปฏิบัติการมาตรการรองรับฤดูแล้ง ปี 2567 โดยรายงานผลการดําเนินการให้ สทนช. ทราบอย่างต่อเนื่องจนกว่าจะสิ้นสุดฤดูแล้ง
รัฐบาลไทย-ข่าวทำเนียบรัฐบาล-​”นฤมล“ เผยเอกชนจีนทำสัญญาซื้อทุเรียนจากชาวสวนจันทบุรี ประมาณ 3,000 ตู้ มูลค่ากว่า 10,000 ล้านบาท เตรียมใช้ระบบดิจิทัล invisible QR สร้างความเชื่อมั่นสินค้าเกษตรไทย
วันพุธที่ 27 มีนาคม 2567
27/03/2567
​”นฤมล“ เผยเอกชนจีนทําสัญญาซื้อทุเรียนจากชาวสวนจันทบุรี ประมาณ 3,000 ตู้ มูลค่ากว่า 10,000 ล้านบาท เตรียมใช้ระบบดิจิทัล invisible QR สร้างความเชื่อมั่นสินค้าเกษตรไทย
​”นฤมล“ เผยเอกชนจีนทําสัญญาซื้อทุเรียนจากชาวสวนจันทบุรี ประมาณ 3,000 ตู้ มูลค่ากว่า 10,000 ล้านบาท เตรียมใช้ระบบดิจิทัล invisible QR สร้างความเชื่อมั่นสินค้าเกษตรไทย
วันที่ 27 มีนาคม 2567 ศาสตราจารย์ นฤมล ภิญโญสินวัฒน์ ผู้แทนการค้าไทยพบหารือกับผู้บริหารบริษัท Shanghai East Best Foreign Trade (SEBFT) และผู้บริหารบริษัท Tencent ประจําสํานักงานต่างประเทศ ณ เมืองฮ่องกง และภูมิภาคเอเชียตะวันออกเฉียงใต้ ในโอกาสเข้าเยี่ยมเพื่อรายงานความคืบหน้าการดําเนินการนําส่งสินค้าไทยไปจีน และแพลตฟอร์มการขายสินค้าในจีน
ผูัแทนการค้า เปิดเผยว่า บริษัท Shanghai East Best ได้ลงนามสัญญาซื้อขายทุเรียน จากกลุ่มเกษตรกรจังหวัดจันทบุรีแล้ว จํานวน 3,000 ตู้ มูลค่ากว่า 10,000 ล้านบาท ซึ่ง 400 ตู้แรกจะส่งไปถึงประเทศจีนภายในเดือนเมษายนนี้
ผู้แทนการค้า กล่าวต่อไปว่า การซื้อสินค้าเกษตรในครั้งนี้ จะมีการนําระบบการตรวจสอบข้อมูลของทุเรียนรายลูกด้วยรหัสล่องหน (invisible QR) เพื่อตรวจสอบทุเรียน และสินค้าเกษตรอื่นๆ ของไทย โดยจะเปิดตัวต้นเดือนเมษายนนี้ ซึ่งมีกลุ่ม Tencent ซึ่งเป็นเจ้าของระบบ wechat เป็น Base Blockchain ที่จะทําให้ ลูกค้าชาวจีนที่ซื้อผลไม้ไทยทราบได้ว่าสินค้าทุเรียนที่ส่งไปขายนั้น มาจากประเทศไทยจริง
“ระบบเทคโนโลยีดังกล่าวนี้ จะช่วยสร้างความเชื่อมั่นว่าสินค้าเกษตรของไทย ที่ส่งไปขายในประเทศจีน เป็นสินค้าที่ได้มาตรฐาน มีคุณภาพ ทําให้ประชาชนจีนมั่นใจว่าสินค้านี้เป็นของแท้ ส่งตรงจากไทย ช่วยสร้างมูลค่าให้กับสินค้าเกษตรไทยมากขึ้น และช่วยป้องกันการสวมสิทธิ์ แอบอ้างสินค้าเกษตรที่ไม่มีคุณภาพจากประเทศอื่น แต่มาบอกว่าเป็นสินค้าจากประเทศไทย “ ผู้แทนการค้าย้ํา
ผู้แทนการค้า กล่าวว่า นอกจากนี้ ยังได้หารือถึงความคืบหน้าของการสร้างแพลตฟอร์มการขายสินค้าในจีนแบบ door-to-door ซึ่งปัจจุบันอยู่ระหว่างการทดลองระบบ และจะเริ่มประชาสัมพันธ์และให้บริการได้อีกประมาณ 45 วัน ทั้งนี้ ระบบดังกล่าวจะเป็นการให้บริการแบบครอบคลุมทั้งด้านการขายจนถึงการอบรมให้ความรู้หลักการค้าขายบน e-commerce ช่วยเพิ่มช่องทาง อํานวยความสะดวกให้พ่อค้าแม่ค้าคนไทยที่ต้องการขายสินค้ากับประเทศจีน
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เตรียมจัดงานพระราชพิธีพืชมงคลจรดพระนังคัลแรกนาขวัญ ประจำปี 2567 พร้อมเปิดลงทะเบียนรับเมล็ดพันธุ์ข้าวพระราชทาน 1 – 25 เมษายน นี้
วันพุธที่ 27 มีนาคม 2567
กระทรวงเกษตรและสหกรณ์ เตรียมจัดงานพระราชพิธีพืชมงคลจรดพระนังคัลแรกนาขวัญ ประจําปี 2567 พร้อมเปิดลงทะเบียนรับเมล็ดพันธุ์ข้าวพระราชทาน 1 – 25 เมษายน นี้
กระทรวงเกษตรและสหกรณ์ เตรียมจัดงานพระราชพิธีพืชมงคลจรดพระนังคัลแรกนาขวัญ ประจําปี 2567 พร้อมเปิดลงทะเบียนรับเมล็ดพันธุ์ข้าวพระราชทาน 1 – 25 เมษายน นี้
นายประยูร อินสกุล ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ เตรียมจัดงานพระราชพิธีพืชมงคลจรดพระนังคัลแรกนาขวัญ ประจําปี 2567 เพื่อความเป็นสิริมงคลและส่งเสริมบํารุงขวัญเกษตรกร รวมถึงเพื่อให้เกิดความมั่นใจในการเพาะปลูกของเกษตรกร ซึ่งในปีนี้ได้มีการกําหนดวันพระราชพิธีพืชมงคล ในวันพฤหัสบดีที่ 9 พฤษภาคม 2567 ณ วัดพระศรีรัตนศาสดาราม และวันพระราชพิธีจรดพระนังคัลแรกนาขวัญ (วันไถหว่าน) ในวันศุกร์ที่ 10 พฤษภาคม 2567
ณ มณฑลพิธีท้องสนามหลวง
สําหรับในปี 2567 นี้ กระทรวงเกษตรฯ โดยกรมการข้าว ทําหน้าที่ในการจัดเตรียมพันธุ์ข้าวพระราชทานและพันธุ์พืช ซึ่งนํามาใช้ในงานพระราชพิธีฯ โดยขอพระราชทานพระบรมราชานุญาตนําพันธุ์ข้าวทรงปลูกในฤดูนาปี 2566 โครงการนาทดลองในโครงการส่วนพระองค์สวนจิตรลดา มาใช้ในงานพระราชพิธีฯ ประจําปี 2567 ประกอบด้วย พันธุ์ข้าวนาสวน จํานวน 6 พันธุ์ ได้แก่ พันธุ์ขาวดอกมะลิ 105, พันธุ์กข 43, พันธุ์กข 81, พันธุ์กข 85, พันธุ์กข 87 และพันธุ์กข 95 พันธุ์ข้าวเหนียว จํานวน 2 พันธุ์ ได้แก่ พันธุ์กข 6 และพันธุ์สันป่าตอง 1 เมล็ดพันธุ์ข้าวเปลือกที่นําเข้าในพระราชพิธีมีน้ําหนักรวมทั้งสิ้น 2,743 กิโลกรัมและจัดเป็น “พันธุ์ข้าวทรงปลูกพระราชทาน” บรรจุในซองพลาสติกแจกจ่ายให้บรรดาพสกนิกร ประชาชนผู้สนใจ และชาวนาทั่วประเทศรับไปเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป
ทั้งนี้ ประชาชนที่มีความประสงค์ขอรับเมล็ดพันธุ์ข้าวพระราชทาน สามารถลงทะเบียนออนไลน์ ผ่านทางเว็บไซต์ https://rice.moac.go.th/ หรือแสกนคิวอาร์โค้ด ได้ตั้งแต่วันที่ 1 – 25 เมษายน 2567 รวมทั้งรับชมการถ่ายทอดสดพระราชพิธีพืชมงคลจรดพระนังคัลแรกนาขวัญ ประจําปี 2567 ผ่านช่องทางสถานีโทรทัศน์รวมการเฉพาะกิจแห่งประเทศไทย สถานีวิทยุกระจายเสียงแห่งประเทศไทย และสื่อโซเชียลมีเดีย ในวันศุกร์ที่ 10 พฤษภาคม 2567 เวลา 08.00 น. เป็นต้นไป
รัฐบาลไทย-ข่าวทำเนียบรัฐบาล-​“คารม” เผย ครม.เห็นชอบ กำหนดให้ลูกจ้างมีสิทธิลาคลอดบุตรโดยได้รับค่าจ้างเพิ่มขึ้นจากเดิมไม่เกิน 90 วัน เป็นไม่เกิน 98 วัน
วันพุธที่ 27 มีนาคม 2567
27/03/2567
​“คารม” เผย ครม.เห็นชอบ กําหนดให้ลูกจ้างมีสิทธิลาคลอดบุตรโดยได้รับค่าจ้างเพิ่มขึ้นจากเดิมไม่เกิน 90 วัน เป็นไม่เกิน 98 วัน
​“คารม” เผย ครม.เห็นชอบ กําหนดให้ลูกจ้างมีสิทธิลาคลอดบุตรโดยได้รับค่าจ้างเพิ่มขึ้นจากเดิมไม่เกิน 90 วัน เป็นไม่เกิน 98 วัน
วันที่ 27 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบร่างประกาศคณะกรรมการแรงงานรัฐวิสาหกิจสัมพันธ์ จํานวน 2 ฉบับ ดังนี้ เห็นชอบร่างประกาศคณะกรรมการแรงงานรัฐวิสาหกิจสัมพันธ์ เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) และร่างประกาศคณะกรรมการแรงงานรัฐวิสาหกิจสัมพันธ์ เรื่อง หลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤตการณ์โรคติดเชื้อไวรัสโคโรนา 2019 หรือโรคโควิด 19 จํานวน 2 ฉบับ ที่คณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณาแล้ว ตามที่กระทรวงแรงงาน (รง.) เสนอ และให้ดําเนินการต่อไปได้ โดยให้กระทรวงแรงงานรับความเห็นของกระทรวงการคลังและสํานักงบประมาณไปพิจารณาดําเนินการต่อไปด้วย
ทั้งนี้ ร่างประกาศฯ จํานวน 2 ฉบับ มีสาระสําคัญ เพื่อกําหนดให้นายจ้างจัดให้ลูกจ้างมีวันหยุดพิเศษตามที่มีมติคณะรัฐมนตรีกําหนดให้เป็นวันหยุดราชการเป็นกรณีพิเศษตามความเหมาะสมและความจําเป็นของกิจการ โดยให้นายจ้างจ่ายค่าจ้างสําหรับวันหยุดดังกล่าวด้วย และกําหนดให้ลูกจ้างมีสิทธิลาคลอดบุตรโดยได้รับค่าจ้างเพิ่มขึ้นจากเดิมไม่เกิน 90 วัน เป็นไม่เกิน 98 วัน เพื่อให้สอดคล้องกับแรงงานภาคเอกชนตามพระราชบัญญัติคุ้มครองแรงงาน พ.ศ. 2541 รวมทั้งปรับปรุงหลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤตด้วยโรคติดเชื้อไวรัสโคโรนา 2019 (เฉพาะผู้ป่วยระดับสีเหลืองและสีแดง) เพื่อให้สอดคล้องกับมติคณะรัฐนตรีเมื่อวันที่ 8 มีนาคม 2565 ซึ่งคณะกรรมการแรงงานรัฐวิสาหกิจสัมพันธ์ได้เห็นชอบในหลักการของร่างประกาศ จํานวน 2 ฉบับ ดังกล่าวด้วยแล้ว
“กําหนดให้ร่างประกาศในเรื่องนี้มีผลใช้บังคับตั้งแต่วันที่ 16 มีนาคม 2565 เป็นต้นไป และกําหนดให้การเข้ารับการรักษาพยาบาลที่เกิดขึ้นก่อนวันที่ 16 มีนาคม 2565 และการรักษาพยาบาลยังไม่สิ้นสุดลง ให้ได้รับสิทธิตามประกาศคณะกรรมการแรงงานรัฐวิสาหกิจสัมพันธ์ เรื่อง หลักเกณฑ์และอัตราค่ารักษาพยาบาลกรณีผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด 19 ลงวันที่ 30 กรกฎาคม พ.ศ. 2564 (ประกาศเดิม) ต่อไปจนสิ้นสุดการรักษาพยาบาล” นายคารม กล่าว
รัฐบาลไทย-ข่าวทำเนียบรัฐบาล-สงกรานต์นี้! กระทรวงแรงงาน เผยแรงงาน 3 สัญชาติ กัมพูชา ลาว เมียนมา กลับบ้านร่วมเทศกาล 1 เม.ย.- 15 พ.ค. 67 ฟรี ไม่มีค่า Re-entry
วันพุธที่ 27 มีนาคม 2567
สงกรานต์นี้! กระทรวงแรงงาน เผยแรงงาน 3 สัญชาติ กัมพูชา ลาว เมียนมา กลับบ้านร่วมเทศกาล 1 เม.ย.- 15 พ.ค. 67 ฟรี ไม่มีค่า Re-entry
กระทรวงแรงงาน เผยแรงงาน 3 สัญชาติ กัมพูชา ลาว เมียนมา กลับบ้านร่วมเทศกาล 1 เม.ย.- 15 พ.ค. 67 ฟรี ไม่มีค่า Re-entry
วันที่ 26 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน เสนอคณะรัฐมนตรี ผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทาง เพื่อร่วมงานประเพณีสงกรานต์ ประจําปี พ.ศ. 2567 โดยยกเว้นค่าธรรมเนียม Re-Entry (1,000 บาท)
นายพิพัฒน์ รัชกิจประการ รัฐมนตรีว่าการกระทรวงแรงงานเปิดเผยว่า ในวันนี้กระทรวงแรงงานได้เสนอ เรื่อง การผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทางเพื่อร่วมงานประเพณีสงกรานต์ ประจําปี พ.ศ. 2567 ซึ่งผ่านความเห็นชอบจากที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2567 แล้ว โดยเป็นการอํานวยความสะดวกให้กับแรงงานซึ่งเดินทางกลับประเทศเพื่อร่วมงานประเพณีสงกรานต์ ประจําปี พ.ศ. 2567 ในลักษณะเดียวกับที่คณะรัฐมนตรีเคยมีมติเมื่อวันที่ 19 มีนาคม 2562 พร้อมกําหนดแนวทางดําเนินการ ดังนี้
1.แรงงาน 3 สัญชาติ กัมพูชา ลาว และเมียนมา ที่ได้รับอนุญาตทํางาน รวมถึงผู้ติดตาม ซึ่งถือหนังสือเดินทางหรือเอกสารใช้แทนหนังสือเดินทาง ที่ได้รับการตรวจลงตราและอนุญาตให้อยู่ในราชอาณาจักรเป็นการชั่วคราว (Non L-A Visa) โดยที่ระยะเวลาการอนุญาตให้อยู่ในราชอาณาจักรยังมีอายุเหลือไม่น้อยกว่าวันที่ 15 พฤษภาคม 2567 เดินทางกลับประเทศต้นทางเพื่อร่วมงานประเพณีสงกรานต์ ประจําปี พ.ศ. 2567 ในช่วงระหว่างวันที่ 1 เมษายน -15 พฤษภาคม 2567 โดยไม่ต้องยื่นคําขออนุญาตเพื่อกลับเข้ามาในราชอาณาจักรอีก (Re-Entry Permit)
2.แรงงาน 3 สัญชาติที่ไม่ประสงค์จะดําเนินการตามแนวทางดังกล่าว เช่น ประสงค์จะเดินทางกลับเข้าประเทศไทยหลังจากวันที่ 15 พฤษภาคม 2567 หรือยังไม่ทราบกําหนดการเดินทางกลับเข้าประเทศไทยที่แน่ชัด สามารถยื่นคําขออนุญาตเดินทางออก - เข้าราชอาณาจักรตามกฎหมายคนเข้าเมืองได้ตามปกติ
ด้านนายสมชาย มรกตศรีวรรณ อธิบดีกรมการจัดหางานกล่าวว่า ระยะเวลาการผ่อนผันดังกล่าวจะมีผลต่อเมื่อประกาศกระทรวงมหาดไทยมีผลบังคับใช้ หรือเป็นไปตามที่ประกาศกระทรวงมหาดไทยกําหนด ขอให้ติดตามข่าวสารจากกรมการจัดหางานอย่างใกล้ชิด ที่เว็บไซต์กรมการจัดหางาน doe.go.th หรือสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 – 10 หรือสํานักงานจัดหางานจังหวัดทั่วประเทศ หรือที่สายด่วนกระทรวงแรงงาน โทร. 1506 กด 2 กรมการจัดหางาน และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย พท.4003 อำเภอเมือง และเขาชัยสน จังหวัดพัทลุง คาดเสร็จสมบูรณ์ในปี 2567
วันพุธที่ 27 มีนาคม 2567
กรมทางหลวงชนบท ก่อสร้างถนนสาย พท.4003 อําเภอเมือง และเขาชัยสน จังหวัดพัทลุง คาดเสร็จสมบูรณ์ในปี 2567
...
กรมทางหลวงชนบท (ทช.) กระทรวงคมนาคม รายงานการดําเนินโครงการก่อสร้างถนนทางหลวงชนบทสาย พท.4003 แยก ทล.4050 - บ้านจงเก อําเภอเมือง และเขาชัยสน จังหวัดพัทลุง ปัจจุบันมีความคืบหน้า 78% ขณะนี้อยู่ระหว่างก่อสร้างงานผิวทาง งานปรับปรุงสะพาน และติดตั้งอุปกรณ์อํานวยความปลอดภัย คาดว่าจะก่อสร้างเสร็จสมบูรณ์ในปี 2567
ทช. ดําเนินโครงการดังกล่าวเพื่อพัฒนาเส้นทางสู่แหล่งท่องเที่ยวเชื่อมโยงชุมชนท้องถิ่น ส่งเสริมการท่องเที่ยวธรรมชาติแถบลุ่มน้ําทะเลสาบสงขลาอย่างยั่งยืน ช่วยยกระดับโครงสร้างพื้นฐานด้านคมนาคมให้มีประสิทธิภาพ รวมถึงช่วยเพิ่มศักยภาพระบบการขนส่งสินค้าเข้าสู่ท่าเรือน้ําลึกจังหวัดสงขลา และจังหวัดสตูล ในอนาคตให้มีศักยภาพมากยิ่งขึ้น โครงการฯ มีจุดเริ่มต้นบริเวณ กม. ที่ 0+000 ตําบลลําปํา อําเภอเมือง จังหวัดพัทลุง และไปสิ้นสุดบริเวณ กม. ที่ 13+800 ตําบลจองถนน อําเภอเขาชัยสน จังหวัดพัทลุง รวมระยะทาง 13.800 กิโลเมตร ก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ไป - กลับ ผิวจราจรกว้างข้างละ 3.5 เมตร ไหล่ทางข้างละ 1 - 2.5 เมตร พร้อมก่อสร้างสะพานคอนกรีตเสริมเหล็ก จํานวน 13 แห่ง ก่อสร้างจุดพักรถ จุดชมทัศนียภาพ ระบบระบายน้ํา ระบบไฟฟ้าแสงสว่าง ตลอดจนการติดตั้งเครื่องหมายจราจร สิ่งอํานวยความปลอดภัย ใช้งบประมาณ 164.750 ล้านบาท
รัฐบาลไทย-ข่าวทำเนียบรัฐบาล-”ภูมิธรรม“ นำพาณิชย์ จับมือ “ชิโนเปค” ดันสินค้าเอสเอ็มอีไทย จำหน่ายในปั๊มน้ำมันจีน ที่มีสาขากว่า 20,000 แห่ง
วันพุธที่ 27 มีนาคม 2567
”ภูมิธรรม“ นําพาณิชย์ จับมือ “ชิโนเปค” ดันสินค้าเอสเอ็มอีไทย จําหน่ายในปั๊มน้ํามันจีน ที่มีสาขากว่า 20,000 แห่ง
วันที่ 26 มีนาคม 2567 เวลา 18.30 น. ที่โรงแรม Lancaster Bangkok เขตห้วยขวาง กรุงเทพมหานคร นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์
เป็นสักขีพยานในการลงนามบันทึกความเข้าใจความร่วมมือ (MOU) ระหว่างกระทรวงพาณิชย์ โดยนายกีรติ รัชโน ปลัดกระทรวงพาณิชย์ กับบริษัท ไซน่า ปิโตรเคมิคอล คอร์ปอเรชั่น หรือ ชิโนเปค กรุ๊ป (SINOPEC Group) ซึ่งเป็นรัฐวิสาหกิจด้านพลังงานรายใหญ่ของจีน โดยนายเจ้า ตง (Mr. Zhao Dong) ประธานกรรมการบริหารฯ เพื่อส่งเสริมการจําหน่ายสินค้าไทยในสถานีบริการน้ํามันบริษัทชิโนเปค แลกเปลี่ยนข้อมูลทางการค้าและการลงทุน โดยชิโนเปค มีความสนใจในผลิตภัณฑ์ผลิตภัณฑ์อาหาร ข้าว และยางพาราเป็นพิเศษ
นายภูมิธรรม กล่าวว่า ตนได้เดินทางไปเซี่ยงไฮ้ ประเทศจีน เมื่อเดือนพฤศจิกายน
ปีที่แล้ว และได้เข้าพูดคุยกับบริษัทชั้นนําของจีน เราเห็นอนาคตเห็นความร่วมมือที่เกิดขึ้น ได้พบกับชิโนเปคที่เป็นบริษัทยักษ์ใหญ่ด้านน้ํามัน มีปั๊มน้ํามันถึง 30,000 แห่งและมินิมาร์ทในปั๊มน้ํามันถึง 20,000 แห่ง จึงได้คุยกันเพื่อเปิดพื้นที่ให้สินค้าไทยไปวาง ซึ่งท่านสนใจและตนได้มอบให้กระทรวงพาณิชย์ โดยกรมส่งเสริมการค้าระหว่างประเทศดําเนินการ วันนี้เป็นวันที่ประสบความสําเร็จเป็นประตูด่านแรก ไทย-จีนมีพื้นฐานความสัมพันธ์ที่ดีที่ท่านหลี่ เฉียง(นายกรัฐมนตรีจีน) พูดว่าประเทศจีนเคยเป็นโรงงานของโลก แต่วันนี้จีนพร้อมจะเป็นตลาดของโลกแล้ว ซึ่งเป็นผลดีกับไทยที่เป็นหุ้นส่วนทางยุทธศาสตร์ร่วมกันในภูมิภาค และเรามีสํานักงานส่งเสริมการค้าในต่างประเทศหลายแห่งในจีนเพราะ เป็นตลาดที่เราให้ความสําคัญ ขอให้วันนี้เป็นก้าวแรกเดินหน้า ประเทศไทยเปิดแล้วเป็นประเทศไทยในระบอบประชาธิปไตยที่ประชาชนเลือกมา
ข้อมูลจากกรมส่งเสริมการค้าระหว่างประเทศ ระบุว่า ภายในงานมีการนําสินค้าศักยภาพของไทยที่จะนําไปจําหน่ายในสถานีบริการน้ํามันของชิโนเปค จาก 25 บริษัท กว่า 100 รายการ มาให้ทางชิโนเปคเลือก อาทิ เครื่องดื่มปรุงสําเร็จชนิดผง ผลไม้อบแห้งทอดกรอบ ก๋วยจั๊บสําเร็จรูป ทองม้วนกรอบ น้ําผลไม้ เห็ดอบกรอบ ปลากระป๋อง โลชั่น บะหมี่ สาหร่ายทอดกรอบ แคร็กเกอร์ข้าวไรซ์เบอร์รี่ ลูกอม เครื่องดื่มและเกลือแร่ เป็นต้น ซึ่งหลังจากนี้จะมีการจัดกิจกรรมส่งเสริมสินค้าไทยในสถานีจําหน่ายน้ํามันของชิโนเปค เช่น มุมวางสินค้าถ่ายในร้านสะดวกซื้อ Easy Joy การจัดกิจกรรมส่งเสริมการขายอื่นๆในมณฑลกวางสี(เมืองหนานหนิง) มณฑลกวางตุ้ง (เมืองกวางโจว) และมณฑลเจียงซู(เมืองซูโจว) นอกจากนี้ทางกรมฯ ได้นําสินค้าของผู้ประกอบการที่มีศักยภาพมาให้เลือกเพิ่มเติมที่บางส่วนได้จําหน่ายบนแพลตฟอร์ม Tmall ของจีน อีก 10 บริษัท กว่า 50 รายการ รวมถึงมีหมอนยางพาราที่ทางบริษัทมีความต้องการเป็นพิเศษด้วย
ทั้งนี้บริษัท Chaina Petrochemical Corporation (SINOPEC) เป็นรัฐวิสาหกิจด้านพลังงานรายใหญ่ของจีน บริษัทก่อตั้งขึ้นเมื่อวันที่ 14 กันยายน 2526 มีทุนจดทะเบียน 326,547.22 ล้านหยวน สํานักงานใหญ่ตั้งอยู่ ณ กรุงปักกิ่ง ซึ่งเป็นบริษัทสํารวจ ผลิต กลั่น จัดเก็บ ขนส่งจัดจําหน่ายน้ํามันและก๊าซธรรมชาติ จัดจําหน่ายผลิตภัณฑ์น้ํามันทั้งปลีกและส่ง จัดเก็บขนส่งผลิตภัณฑ์ปิโตรเคมีและเคมีภัณฑ์ รวมไปถึงลงทุนด้านอุตสาหกรรมและการการลงทุนด้านพลังงานอย่างครบวงจรด้วย
รัฐบาลไทย-ข่าวทำเนียบรัฐบาล-นางมนพร เจริญศรี รัฐมนตรีช่วยว่าการกระทรวงคมนาคม ย้ำการจัดงบประมาณปี 2567 ให้ความสำคัญกับการขนส่งทุกเส้นทาง
วันพุธที่ 27 มีนาคม 2567
นางมนพร เจริญศรี รัฐมนตรีช่วยว่าการกระทรวงคมนาคม ย้ําการจัดงบประมาณปี 2567 ให้ความสําคัญกับการขนส่งทุกเส้นทาง
.....
นางมนพร เจริญศรี รัฐมนตรีช่วยว่าการกระทรวงคมนาคม กล่าวในการประชุมวุฒิสภา ร่างพระราชบัญญัติงบประมาณรายจ่ายประจําปี 2567 โดยได้ตอบคําถามของ นายสุรเดช จิรัฐติเจริญ กรณีทางเชื่อมรถไฟหนองคาย - เวียงจันทร์ ว่า กระทรวงคมนาคมได้ให้ความสําคัญกับการขนส่งทางราง มีเป้าหมายให้ผู้ประกอบการหันมาขนสินค้าทางรางมากขึ้นแทนการขนส่งด้วยรถบรรทุก โดยเชื่อมโครงข่ายทางรางให้ครอบคลุมทั่วประเทศ รวมถึงการเชื่อมต่อ 3 สนามบิน และในอนาคตโครงการรถไฟความเร็วสูง ช่วงนครราชสีมา - หนองคาย เพื่อเชื่อมโยงรถไฟความเร็วสูง สปป.ลาว - จีน โดยการรถไฟแห่งประเทศไทย (รฟท.) ได้ขอรับการจัดสรรงบประมาณปี 2567 สําหรับออกแบบรายละเอียดและจัดทํารายงาน EIA วงเงิน 125 ล้านบาท คาดว่าจะเปิดให้บริการได้ภายในปี 2572
นอกจากนี้ นางมนพร เจริญศรี ได้กล่าวถึงญัตติขอเปิดอภิปรายทั่วไปในวุฒิสภาเพื่อให้รัฐมนตรีแถลงข้อเท็จจริงหรือปัญหาสําคัญที่เกี่ยวกับการบริหารราชการแผ่นดินโดยไม่มีการลงมติ ว่า โครงการพัฒนาโครงสร้างพื้นฐานด้านการคมนาคมในพื้นที่ EEC รัฐบาลได้ให้ความสําคัญในการพัฒนาพื้นที่ภูมิภาค เพื่อกระจายความเจริญและลดความเหลื่อมล้ํา โดยโครงการพัฒนาโครงสร้างพื้นฐานขนาดใหญ่ในพื้นที่ ประกอบด้วย 1) รถไฟความเร็วสูงเชื่อมสามสนามบิน ผ่าน 5 จังหวัด ระยะทางรวม 220 กิโลเมตร ทําให้การเดินทางจากกรุงเทพฯ ไปยังพื้นที่ใช้เวลาเพียง 60 นาทีเท่านั้น สามารถประหยัดเวลาได้มาก 2) สนามบินนานาชาติอู่ตะเภา เป็นโครงการในความรับผิดชอบของกองทัพเรือ เพิ่มความสามารถในการรองรับผู้โดยสารได้ 60 ล้านคนต่อปี ช่วยสร้างรายได้ให้กับประเทศได้ 3) ท่าเรือแหลมฉบัง ระยะที่ 3 เป็นการเพิ่มขีดความสามารถในการรองรับตู้สินค้าได้ 18 ล้าน TEU ต่อปี และที่สําคัญเป็นการก้าวสู่การเป็นท่าเรือสีเขียว (Green Port) ที่สร้างสิ่งแวดล้อมที่ดีให้กับประเทศ และ 4) ท่าเรืออุตสาหกรรมมาบตาพุด ระยะที่ 3 เป็นโครงการภายใต้การกํากับดูแลของการนิคมแห่งประเทศไทย เพื่อเพิ่มขีดความสามารถและความจุก๊าซธรรมชาติและสินค้าเหลว
“กระทรวงคมนาคมให้ความสําคัญกับการใช้งบประมาณให้เกิดประโยชน์กับประชาชน ให้ประชาชนเดินทางด้วยความปลอดภัย สะดวกสบาย” นางมนพร กล่าวย้ํา
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีฯ ศิรินันท์ ร่วมฉลองโอกาสครบรอบ 70 ปี ความสัมพันธ์ทางการทูตไทย-ฟินแลนด์ จัดกิจกรรมขับเคลื่อนความร่วมมือด้านอุตสาหกรรมสาขาเศรษฐกิจหมุนเวียน
วันพุธที่ 27 มีนาคม 2567
27/03/2567
​ผู้ช่วยรัฐมนตรีฯ ศิรินันท์ ร่วมฉลองโอกาสครบรอบ 70 ปี ความสัมพันธ์ทางการทูตไทย-ฟินแลนด์ จัดกิจกรรมขับเคลื่อนความร่วมมือด้านอุตสาหกรรมสาขาเศรษฐกิจหมุนเวียน
​ผู้ช่วยรัฐมนตรีฯ ศิรินันท์ ร่วมฉลองโอกาสครบรอบ 70 ปี ความสัมพันธ์ทางการทูตไทย-ฟินแลนด์ จัดกิจกรรมขับเคลื่อนความร่วมมือด้านอุตสาหกรรมสาขาเศรษฐกิจหมุนเวียน
วันที่ 26 มีนาคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม เป็นผู้แทน นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานเปิดการสัมมนา Waste to Energy : Building a Sustainable future together ภายใต้พิธีการลงนามในบันทึกความเข้าใจเกี่ยวกับความร่วมมือด้านเศรษฐกิจหมุนเวียน (Circular Economy) ระหว่าง กระทรวงอุตสาหกรรม โดย สํานักงานเศรษฐกิจอุตสาหกรรม และสถานทูตสาธารณรัฐฟินแลนด์ประจําประเทศไทย พร้อมด้วย นายบิลเล ตาบีโอ (H.E. Mr. Ville Tavio) รัฐมนตรีด้านการค้าต่างประเทศและการพัฒนา สาธารณรัฐฟินแลนด์ ร่วมเป็นประธาน โดยมีนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ร่วมงาน นอกจากนี้ นายอดิทัต วะสีนนท์ อธิบดีกรมอุตสาหกรรมพื้นฐานและการเหมืองแร่ ได้ร่วมงานสัมมนา “EV Batteries and Recycling: Enabling energy transition with sustainable battery minerals” ณ ห้องลอนดอน 1 โรงแรม ดิ แอทธินี กรุงเทพฯ
สําหรับการสัมมนาฯ ในครั้งนี้ นับเป็นโอกาสอันดีที่ทั้งสองฝ่าย ได้ร่วมส่งเสริมพร้อมยกระดับความร่วมมือด้านเศรษฐกิจหมุนเวียนระหว่างกัน ที่จะเป็นประโยชน์ต่อการพัฒนาเศรษฐกิจและอุตสาหกรรมของทั้งสองประเทศ ผ่านช่องทางต่าง ๆ ได้แก่ การสัมมนาแลกเปลี่ยนความคิดเห็นระหว่างกัน การแลกเปลี่ยนผู้เชี่ยวชาญ การแลกเปลี่ยนประสบการณ์ของผู้ประกอบการ การศึกษาดูงาน และการดําเนินโครงการร่วมมือต่าง ๆ ในการพัฒนาอุตสาหกรรมสู่ความยั่งยืน บนพื้นฐานของเศรษฐกิจหมุนเวียนทั้งในรูปแบบด้านวิชาการและปฏิบัติ รวมทั้งความร่วมมือด้านอุตสาหกรรมดิจิทัล ซึ่งจะเป็นกลไกสําคัญในการผลักดันให้อุตสาหกรรมเป้าหมายต่าง ๆ ของทั้งสองประเทศสามารถเติบโตได้อย่างมีประสิทธิภาพ
รัฐบาลไทย-ข่าวทำเนียบรัฐบาล-“เกณิกา”เผย กระทรวงเกษตรและสหกรณ์ เตรียมเสนอโครงการ “ปุ๋ยคนละครึ่ง”เข้า นบข.-ครม.ช่วยเกษตรกรกว่า 4.68 ล้าน ครอบครัว ใช้ปุ๋ยคุณภาพ ราคาถูกลดต้นทุน
วันพุธที่ 27 มีนาคม 2567
27/03/2567
“เกณิกา”เผย กระทรวงเกษตรและสหกรณ์ เตรียมเสนอโครงการ “ปุ๋ยคนละครึ่ง”เข้า นบข.-ครม.ช่วยเกษตรกรกว่า 4.68 ล้าน ครอบครัว ใช้ปุ๋ยคุณภาพ ราคาถูกลดต้นทุน
“เกณิกา”เผย กระทรวงเกษตรและสหกรณ์ เตรียมเสนอโครงการ “ปุ๋ยคนละครึ่ง”เข้า นบข.-ครม.ช่วยเกษตรกรกว่า 4.68 ล้าน ครอบครัว ใช้ปุ๋ยคุณภาพ ราคาถูกลดต้นทุน
วันที่ 27 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลโดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และร.อ. ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ตระหนักดีว่า ข้าวเป็นสินค้าที่สําคัญของประเทศ ซึ่งสามารถส่งออกได้กว่าแสนล้านบาทต่อปี โดยในประเทศมีเกษตรกรที่ปลูกข้าวกว่า 4.68 ล้าน ครอบครัวหรือประมาณ 16 ล้านคน ซึ่งส่วนใหญ่ยังมีฐานะยากจน เนื่องจากราคาผลผลิตแปรปรวน ต้นทุนการผลิตมีการปรับราคาสูงขึ้น เช่น ปุ๋ยเคมี ยาปราบศัตรูพืช ส่งผลให้เกษตรกรผู้ปลูกข้าวมีต้นทุนสูงขึ้น ดังนั้น เพื่อบรรเทาความเดือดร้อน โดยการมีส่วนร่วมในการแก้ไขปัญหา และการสร้างความเข้มแข็งจากการมีส่วนร่วมของเกษตรกรในพื้นที่ จึงมีความจําเป็นอย่างยิ่งที่จะต้องช่วยเหลือเกษตรกรผู้ปลูกข้าวให้ดํารงชีพอยู่ได้
น.ส.เกณิกา กล่าวต่อว่า กระทรวงเกษตรและสหกรณ์ จึงมีมติเห็นชอบโครงการสนับสนุนปุ๋ยลดต้นทุนการผลิตของเกษตรกรผู้ปลูกข้าว ในปีการผลิต 2567/68 โดยสนับสนุนปุ๋ยที่เหมาะสมตามความต้องการของเกษตรกรผู้ปลูกข้าว ในรูปแบบ “ปุ๋ยคนละครึ่ง” (ภาครัฐและเกษตรกรจ่ายคนละครึ่ง) โดยมีวัตถุประสงค์ เพื่อสนับสนุนการลดต้นทุนการผลิตให้เกษตรกรผู้ปลูกข้าว โดยให้เกษตรกรมีส่วนร่วมในการซื้อปุ๋ย เพื่อเพิ่มโอกาสและบรรเทาความเดือดร้อนให้เกษตรกรผู้ปลูกข้าวเข้าถึงปัจจัยการผลิตให้สามารถดํารงชีพอยู่ได้
ทัังนี้ โครงการดังกล่าวจะสนับสนุนค่าปุ๋ยในอัตราปุ๋ยไร่ละ 50 กิโลกรัม ครัวเรือนละไม่เกิน 20 ไร่ (ไม่เกินครัวเรือนละ 1,000 กิโลกรัม) ให้กับเกษตรกรผู้ปลูกข้าวที่จะปลูกข้าวในปีการผลิต 2567/68 ที่ขึ้นทะเบียนกับกรมส่งเสริมการเกษตร โดยใช้จ่ายจากเงินทุน ธ.ก.ส. สํารองจ่ายการดําเนินงานตามความโครงการฯ 33,422.950 ล้านบาท และงบกลางรายการสํารองจ่ายเพื่อกรณีฉุกเฉินหรือจําเป็น ปี 2567 จํานวน 108.006 ล้านบาท ซึ่งกรมการข้าว จะจัดทําข้อมูลเพื่อนําเสนอโครงการต่อคณะกรรมการนโยบายและบริหารข้าวแห่งชาติ (นบข.) และเสนอคณะรัฐมนตรีเห็นชอบโครงการและงบประมาณต่อไป น.ส.เกณิกา กล่าว
รัฐบาลไทย-ข่าวทำเนียบรัฐบาล-นายกฯ เปิดงานแถลงข่าวงานเทศกาลดนตรีระดับโลก “SUMMER SONIC BANGKOK 2024” วันที่ 24 – 25 สิงหาคม 2567
วันพุธที่ 27 มีนาคม 2567
นายกฯ เปิดงานแถลงข่าวงานเทศกาลดนตรีระดับโลก “SUMMER SONIC BANGKOK 2024” วันที่ 24 – 25 สิงหาคม 2567
มุ่งพัฒนาไทย เป็น World Event Destination ดันไทยเป็นแลนด์มาร์คสําคัญของโลกดนตรี
วันนี้ (27 มีนาคม 2567) เวลา 10.00 น. ณ ตึกสันติไมตรี (หลังนอก) ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในงานแถลงข่าวงานเทศกาลดนตรีระดับโลก SUMMER SONIC BANGKOK 2024 พร้อมด้วย นางสาวแพทองธาร ชินวัตร รองประธานคณะกรรมการยุทธศาสตร์ซอฟต์พาวเวอร์แห่งชาติ นายนิชิโอกะ ทัตสึชิ (Mr. NISHIOKA Tatsushi) อุปทูตรักษาการ สถานเอกอัครราชทูตญี่ปุ่นประจําประเทศไทย นายนาโอกิ ชิมิซุ (Mr. Naoki Shimizu) ผู้ก่อตั้ง SUMMER SONIC และประธานกรรมการบริหารบริษัท Creativeman Productions นางสาวภัทรทิพย์ ศรีประเสริฐ ประธานกรรมการบริหารบริษัท BANGKOK CONNECT ตลอดจนศิลปิน ผู้สื่อข่าวไทยและต่างประเทศ เข้าร่วมงาน โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรียินดีเป็นอย่างยิ่งที่เทศกาลดนตรีระดับโลก SUMMER SONIC จะมาจัดที่ประเทศไทยเป็นครั้งแรก ภายใต้ชื่อว่า “SUMMER SONIC BANGKOK 2024” ระหว่างวันที่ 24 - 25 สิงหาคม 2567 นี้ ซึ่งเป็นการจัดงานครั้งแรกอย่างเป็นทางการนอกประเทศญี่ปุ่น ตอบรับการเป็น Tourism Hub ตามวิสัยทัศน์ Ignite Thailand ที่ได้ประกาศไป พร้อมกล่าวขอบคุณผู้ก่อตั้ง SUMMER SONIC และรัฐบาลญี่ปุ่นที่เล็งเห็นถึงศักยภาพของไทยสําหรับการจัดงานเทศกาลดนตรีฯ ดังกล่าว
SUMMER SONIC ครั้งนี้จะเป็นโอกาสสําหรับศิลปินไทยที่มีหัวใจรักดนตรี สอดแทรกความเป็นไทย แสดงออกไปให้ชาวโลกรับรู้ รวมทั้งสร้างให้ไทยเป็นแลนด์มาร์คที่สําคัญของโลกดนตรี โดยรัฐบาลพร้อมสนับสนุนงาน SUMMER SONIC BANGKOK 2024 ให้ประสบความสําเร็จในประเทศไทยและให้กลายเป็นบ้านหลังที่สองอันอบอุ่น พร้อมอํานวยความสะดวกแก่ศิลปินและผู้เข้าร่วมงาน ทั้งหน่วยงานภาครัฐและภาคเอกชนจะร่วมเป็นส่วนร่วมในการผลักดันงานเทศกาลดนตรีฯ ให้ประสบความสําเร็จเพื่อสร้างความทรงจําที่ดีให้แก่ทุกคนที่มาร่วมงาน
โอกาสนี้ นายกรัฐมนตรีได้เชิญชวนพี่น้องชาวไทยและชาวต่างชาติจากทั่วโลกที่ชื่นชอบเทศกาลดนตรีเข้าร่วมงาน SUMMER SONIC BANGKOK 2024 ช่วงเดือนสิงหาคม 2567 นี้ ซึ่งจะมีศิลปินกว่า 20 วงตลอดการแสดง 2 วันเต็ม และขอส่งกําลังใจให้ศิลปินไทยและศิลปินจากต่างประเทศในการแสดงผลงานที่ยอดเยี่ยมในงานนี้ โดยเชื่อมั่นว่าการจัดงานครั้งนี้จะพัฒนาอุตสาหกรรมการท่องเที่ยวของไทย ให้เป็น World Event Destination ได้อย่างแน่นอน
อนึ่ง SUMMER SONIC ถือเป็นหนึ่งในเทศกาลดนตรีชั้นนําระดับโลกที่ได้รับการพิสูจน์ความสําเร็จมากว่า 23 ปี จัดขึ้นเป็นประจําทุกปีในช่วงเดือนสิงหาคม พร้อมกันในกรุงโตเกียวและเมืองโอซาก้า ประเทศญี่ปุ่น โดยกําหนดจัดงานขึ้นที่ประเทศไทยเป็นครั้งแรก ระหว่างวันที่ 24 - 25 สิงหาคม 2567 นี้ ณ อิมแพ็ค เมืองทองธานี นับเป็นโอกาสสําคัญของประเทศไทยในการเผยแพร่ความบันเทิงและวัฒนธรรมดนตรีสู่ผู้ชมผ่านเวทีระดับโลก รวมถึงยังรวมศิลปินไทยและต่างชาติทั้งในระดับภูมิภาคและระดับโลกที่จะมาร่วมสนุกในเทศกาลดนตรีร่วมกัน ทั้งนี้ ผู้สนใจสามารถติดตามรายละเอียดเพิ่มเติมได้ที่ ทั้งนี้ ผู้สนใจสามารถติดตามรายละเอียดเพิ่มเติมได้ที่ https://www.facebook.com/Summersonicbangkok
รัฐบาลไทย-ข่าวทำเนียบรัฐบาล-กรมทางหลวงก่อสร้างทางแยกต่างระดับเขาไม้แก้ว จังหวัดชลบุรี แล้วเสร็จ เพื่ออำนวยความสะดวก รวดเร็ว และยกระดับคุณภาพการบริการทางหลวงให้แก่ประชาชน
วันพุธที่ 27 มีนาคม 2567
กรมทางหลวงก่อสร้างทางแยกต่างระดับเขาไม้แก้ว จังหวัดชลบุรี แล้วเสร็จ เพื่ออํานวยความสะดวก รวดเร็ว และยกระดับคุณภาพการบริการทางหลวงให้แก่ประชาชน
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างสะพาน ได้ดําเนินโครงการก่อสร้างปรับปรุงทางแยกต่างระดับเขาไม้แก้ว จังหวัดชลบุรี เพื่ออํานวยความสะดวกและความปลอดภัยให้แก่ประชาชน รองรับปริมาณการจราจรและการขยายตัวภาคอุตสาหกรรมในพื้นที่เขตเศรษฐกิจพิเศษ ตามยุทธศาสตร์การพัฒนาโครงสร้างพื้นฐานด้านคมนาคมขนส่งของประเทศ ทางแยกจุดตัดเขาไม้แก้วหรือทางแยกจุดตัดระหว่าง ทล.36 และ ทล.331 ในพื้นที่จังหวัดชลบุรี เป็นเส้นทางที่มีความสําคัญในการเชื่อมโยงการคมนาคมและการขนส่งระหว่างพื้นที่ภาคตะวันออกไปสู่จังหวัด และภูมิภาคใกล้เคียง รองรับปริมาณการจราจรจากการขยายตัวทางเศรษฐกิจและภาคอุตสาหกรรมของประเทศ ส่งผลให้บริเวณทางแยกดังกล่าวมีปริมาณการจราจรหนาแน่น ประชาชนไม่ได้รับความสะดวกในการเดินทาง ด้วยความสําคัญของทางแยกนี้ โครงการฯ ตั้งอยู่ระหว่าง ทล.36 ที่ กม. 14+500 - 15+900 และ ทล.331 ที่ กม.25+300 - 26+533 รวมระยะทาง 2.633 กิโลเมตร มีรูปแบบที่สอดคล้องกับลักษณะภูมิประเทศและเขตทางที่มีอยู่เพื่อให้เกิดประโยชน์สูงสุด ประกอบด้วย
- ก่อสร้างสะพานต่างระดับบน ทล.331 แบบ Directional Ramp ในทิศทางเลี้ยวขวาเข้า ทล.36 เพื่อเดินทางจากจังหวัดฉะเชิงเทรา ไปเมืองพัทยา จังหวัดชลบุรี และจากอําเภอสัตหีบ จังหวัดชลบุรี ไปสู่จังหวัดระยอง
- ก่อสร้างสะพานต่างระดับแบบ Loop Ramp ในทิศทางเลี้ยวขวาเข้า ทล.331 เพื่อเดินทางจากเมืองพัทยา จังหวัดชลบุรี ไปสู่อําเภอสัตหีบ จังหวัดชลบุรี และจากจังหวัดระยอง ไปจังหวัดฉะเชิงเทรา
- งานก่อสร้างทางหลวงบริเวณทางแยกจุดตัดเป็นมาตรฐานทางชั้นพิเศษ ขนาด 10 ช่องจราจร (ไป - กลับ) ผิวทางคอนกรีต บน ทล.331 สําหรับประชาชนที่มีความประสงค์เดินทางไปจังหวัดฉะเชิงเทรา และอําเภอสัตหีบ จังหวัดชลบุรี และ ทล.36 สําหรับเส้นทางการเดินทางระหว่างเมืองพัทยา จังหวัดชลบุรี และจังหวัดระยอง นอกจากนี้ ได้รวมงานก่อสร้างระบบท่อระบายน้ํา งานติดตั้งไฟฟ้าแสงสว่าง งานติดตั้งป้ายจราจร และงานสีตีเส้นจราจร รวมงบประมาณ 601,601,396 บาท
ปัจจุบันก่อสร้างแล้วเสร็จ เปิดให้บริการแก่ประชาชนสัญจรได้ด้วยความสะดวก รวดเร็ว และปลอดภัย เพิ่มขีดความสามารถในการรองรับปริมาณการจราจรในอนาคต เป็นการพัฒนาโครงข่ายทางหลวงเพื่อรองรับการขยายตัวทางเศรษฐกิจ การลงทุน รวมทั้งการขยายตัวของภาคอุตสาหกรรมและการท่องเที่ยวในพื้นที่เขตเศรษฐกิจพิเศษบริเวณชายฝั่งทะเลภาคตะวันออก เพื่อสนับสนุนในการมุ่งสู่การเป็นศูนย์กลางการคมนาคมขนส่งและโลจิสติกส์ของภูมิภาคเอเชียตะวันออกเฉียงใต้
รัฐบาลไทย-ข่าวทำเนียบรัฐบาล-กรมเจ้าท่า ผนึกกำลัง 5 หน่วยงาน เชื่อมโยงข้อมูลหลักประกันทางธุรกิจ ยกระดับเศรษฐกิจไทยอย่างยั่งยืน
วันพุธที่ 27 มีนาคม 2567
กรมเจ้าท่า ผนึกกําลัง 5 หน่วยงาน เชื่อมโยงข้อมูลหลักประกันทางธุรกิจ ยกระดับเศรษฐกิจไทยอย่างยั่งยืน
...
วันที่ 27 มีนาคม 2567 นายกริชเพชร ชัยช่วย อธิบดีกรมเจ้าท่า มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านส่งเสริมการขนส่งทางน้ํา เข้าร่วมกิจกรรมมหกรรมทรัพย์หลักประกันทางธุรกิจ และพิธีลงนาม MOU บันทึกข้อตกลงความร่วมมือว่าด้วยการเชื่อมโยงเพื่อแจ้งข้อมูลการจดทะเบียนหลักประกันทางธุรกิจผ่านระบบอิเล็กทรอนิกส์ โดยมีนายนภินทร ศรีสรรพางค์ รัฐมนตรีช่วยว่าการกระทรววงพาณิชย์ เป็นประธาน ร่วมกับ 4 หน่วยงาน ประกอบด้วย กรมพัฒนาธุรกิจการค้า กรมทรัพย์สินทางปัญญา กรมโรงงานอุตสาหกรรม และกรมการขนส่งทางบก เพื่อเป็นการอํานวยความสะดวกแก่ประชาชนในการทําธุรกรรมเกี่ยวกับทรัพย์มีทะเบียนให้สามารถตรวจสอบข้อมูลการติดหลักประกันได้จากกรมพัฒนาธุรกิจการค้า และหน่วยงานที่ร่วมลงนาม MOU ซึ่งช่วยให้สามารถตรวจสอบได้อย่างรวดเร็วและมีประสิทธิภาพ ยกระดับความสะดวกสบายในการใช้บริการได้ดียิ่งขึ้น ณ กระทรวงพาณิชย์ จ.นนทบุรี
โอกาสนี้ กรมเจ้าท่า ได้ร่วมจัดนิทรรศการ ภายในงาน มหกรรมหลักทรัพย์ทางธุรกิจ ร่วมกับผู้ประกอบการอู่ต่อเรือ โดยได้รับความอนุเคราะห์จากบริษัท มาร์ซัน จํากัด (มหาชน) นํานิทรรศการ (เรือจําลอง) มาร่วมจัดแสดง อีกทั้งภายในงานมีการจัดบูธให้ความรู้ เกี่ยวกับหลักทรัพย์หลักประกันของหน่วยงานพันธมิตรที่ร่วมลงนาม MOU ได้แก่ เครื่องหมายการค้า ลิขสิทธ์ สิทธิบัตร (กรมทรัพย์สินทางปัญญา) เรือพาณิชย์ (กรมเจ้าท่า) เครื่องจักรอุตสาหกรรม(กรมโรงงานอุตสาหกรรม) รถยนต์(กรมการขนส่งทางบก) และหน่วยงานพันธมิตรอื่นๆ รวมถึงสถาบันการเงิน ผู้ประกอบการ SME ต่างๆ เข้าร่วม
สําหรับมหกรรมทรัพย์หลักประกันทางธุรกิจ มีวัตถุประสงค์เพื่อสนับสนุนให้ผู้ประกอบการ SME เข้าถึงแหล่งเงินทุนได้ง่ายและสะดวกมากขึ้น โดยมีสถาบันการเงิน 9 แห่ง ได้แก่ ธนาคารกรุงไทย ธนาคารกรุงเทพ ธนาคารกรุงศรีอยุธยา ธนาคารไทยเครดิต บรรษัทประกันสินเชื่ออุตสาหกรรมขนาดย่อม ธนาคารเพื่อการเกษตรและสหกรณ์การเกษตร ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารออมสิน ธนาคารอิสลามแห่งประเทศไทยเข้าร่วมให้คําแนะนําและให้สินเชื่อเพื่อธุรกิจอัตราดอกเบี้ยพิเศษ และออกนิทรรศกาลให้ความรู้เกี่ยวกับทรัพย์หลักประกันตามพระราชบัญญัติหลักประกันทางธุรกิจ พ.ศ. 2558
รัฐบาลไทย-ข่าวทำเนียบรัฐบาล-“ปกอ.ณัฐพล” พบปะผู้แทน "โต๊ะญี่ปุ่นดีพร้อม" เดินหน้ากระชับความสัมพันธ์เพื่อพัฒนาผู้ประกอบการไทย-ญี่ปุ่น
วันพุธที่ 27 มีนาคม 2567
27/03/2567
“ปกอ.ณัฐพล” พบปะผู้แทน "โต๊ะญี่ปุ่นดีพร้อม" เดินหน้ากระชับความสัมพันธ์เพื่อพัฒนาผู้ประกอบการไทย-ญี่ปุ่น
“ปกอ.ณัฐพล” พบปะผู้แทน "โต๊ะญี่ปุ่นดีพร้อม" เดินหน้ากระชับความสัมพันธ์เพื่อพัฒนาผู้ประกอบการไทย-ญี่ปุ่น
กรุงเทพฯ 22 มีนาคม 2567 – นายณัฐพล รังสิตพล ปลัดกระทรวงอุตสาหกรรม ให้เกียรติเข้าร่วมการประชุมและพบปะผู้แทน จากโต๊ะญี่ปุ่นดีพร้อม จํานวน 3 ท่าน จากจังหวัดชิมาเนะ และจังหวัดวากายามะ ณ ห้องประชุม อก. 2 ชั้น 3 สปอ.
ในการประชุมหารือครั้งนี้ ผู้แทนจากทั้ง 2 จังหวัด ได้นําเสนอถึงกิจกรรมที่ได้ร่วมดําเนินงานกับหน่วยงานภายใต้กระทรวงอุตสาหกรรม รวมถึงองค์กรภาครัฐและเอกชนอื่นๆ ในการส่งเสริมและเชื่อมโยงผู้ประกอบการในภาคอุตสาหกรรมและ SMEs ไทย-ญี่ปุ่น
นอกจากนี้ ยังได้มีการแจ้งถึงกําหนดการเดินทางกลับประเทศญี่ปุ่น ภายหลังจากปฏิบัติงานครบวาระ ของนายเมสึกิ โซ (Mr. MEZUKI So) จากจังหวัดชิมาเนะ และนายโทคุทสึ นาโอกิ จากจังหวัดวากายามะ พร้อมทั้งยังได้แนะนํา นายเซกาวะ ทาโร่ (Mr. SEGAWA Taro) ผู้แทนคนใหม่จากจังหวัดวากายามะ ที่จะมาปฏิบัติหน้าที่แทนเพื่อต่อยอดความร่วมมือในการสนับสนุนและยกระดับภาคอุตสาหกรรมร่วมกันต่อไป
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ตรวจเยี่ยม สอจ.สงขลา ติดตามการดำเนินงานปี 66 เน้นย้ำระบบ i-Auditor ช่วยเพิ่มประสิทธิภาพในการทำงาน สู่การขับเคลื่อนอุตสาหกรรมเศรษฐกิจสงขลาอย่างยั่งยืน
วันพุธที่ 27 มีนาคม 2567
27/03/2567
รองปลัดฯ ณัฏฐิญา ตรวจเยี่ยม สอจ.สงขลา ติดตามการดําเนินงานปี 66 เน้นย้ําระบบ i-Auditor ช่วยเพิ่มประสิทธิภาพในการทํางาน สู่การขับเคลื่อนอุตสาหกรรมเศรษฐกิจสงขลาอย่างยั่งยืน
รองปลัดฯ ณัฏฐิญา ตรวจเยี่ยม สอจ.สงขลา ติดตามการดําเนินงานปี 66 เน้นย้ําระบบ i-Auditor ช่วยเพิ่มประสิทธิภาพในการทํางาน สู่การขับเคลื่อนอุตสาหกรรมเศรษฐกิจสงขลาอย่างยั่งยืน
จังหวัดสงขลา : วันที่ 25 มีนาคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมจังหวัดสงขลา (สอจ.สงขลา) พร้อมประชุมติดตามการดําเนินโครงการประจําปีงบประมาณ พ.ศ.2566 ไปพลางก่อน (งบประมาณเบิกแทนกัน) และการรายงานการกํากับดูแลโรงงาน ผ่านระบบ i-Auditor ณ สํานักงานอุตสาหกรรมจังหวัดสงขลา โดยมี นางจันทร์จิรา บางเสน อุตสาหกรรมจังหวัดสงขลา นางสาววรรณี พุฒแก้ว ผู้อํานวยการศูนย์ส่งเสริมอุตสาหกรรมภาคที่ 11 นายสิทธิชัย จุทอง ผู้อํานวยการสํานักงานอุตสาหกรรมพื้นฐานและการเหมืองแร่ เขต 1 นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายทินวัฒน์ แก้วสวี ผู้เชี่ยวชาญด้านนโยบายและยุทธศาสตร์ กองยุทธศาสตร์และแผนงาน สํานักงานปลัดกระทรวงอุตสาหกรรม นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม นางสาวบุษยา รัตนสุภา นักวิทยาศาสตร์ชํานาญการ ทําหน้าที่แทน ผู้อํานวยการศูนย์วิจัยและเตือนภัยมลพิษโรงงานภาคใต้ และเจ้าหน้าที่ สอจ.สงขลา ร่วมประชุม ณ สอจ.สงขลา และผ่านทางระบบ Zoom Meeting
รองปลัดฯ ณัฏฐิญา กล่าวว่า กระทรวงอุตสาหกรรมให้ความสําคัญกับการขับเคลื่อนงานตามนโยบายของรัฐบาล มุ่งเน้นการส่งเสริมและพัฒนาอุตสาหกรรมอย่างยั่งยืน ควบคู่ไปกับการดูแลสิ่งแวดล้อมและความปลอดภัยของประชาชน และได้เน้นย้ําถึงความสําคัญของการใช้ระบบ i-Auditor ในการรายงานกํากับดูแลโรงงาน เป็นการใช้ดิจิทัลมาช่วยเพิ่มประสิทธิภาพในการทํางาน โปร่งใส ตรวจสอบได้ พร้อมติดตามความคืบหน้าการดําเนินงานโครงการประจําปีงบประมาณ พ.ศ.2566 ไปพลางก่อน (งบประมาณเบิกแทนกัน) ของ สอจ.สงขลา ได้แก่ โครงการสนับสนุนและพัฒนาปัจจัยแวดล้อมที่เอื้อต่อการดําเนินธุรกิจ และโครงการยกระดับศูนย์ปฏิรูปอุตสาหกรรมสู่ความยั่งยืน โดยนําเทคโนโลยี APP SHEET ไปช่วยในการรายงานข้อมูลแบบ Real Time เพื่อบริหารจัดการคลังสินค้า ช่วยให้สามารถทราบถึงกระบวนการที่ล่าช้าเพื่อนําไปสู่การปรับปรุงกระบวนการผลิต
ทั้งนี้ รองปลัดฯ ณัฏฐิญา ได้มอบนโยบายให้เจ้าหน้าที่ สอจ.สงขลา ขับเคลื่อนงานโดยใช้อุตสาหกรรมเศรษฐกิจของจังหวัดสงขลาเป็นจุดมุ่งเน้นในการพัฒนา สนับสนุน และส่งเสริมผู้ประกอบการ ให้เกิดผลสัมฤทธิ์อย่างเป็นรูปธรรมและ​ยั่งยืน
​
รัฐบาลไทย-ข่าวทำเนียบรัฐบาล-กรมการจัดหางาน แนะแนวทางขอเอกสารประจำตัวแรงงานสัญชาติลาว ตามมติครม. เมื่อวันที่ 3 ตุลาคม 2566
วันพุธที่ 27 มีนาคม 2567
27/03/2567
กรมการจัดหางาน แนะแนวทางขอเอกสารประจําตัวแรงงานสัญชาติลาว ตามมติครม. เมื่อวันที่ 3 ตุลาคม 2566
อธิบดีกรมการจัดหางาน แนะนําแรงงานสัญชาติลาวที่ยื่นขอใบอนุญาตทํางาน ตามมติครม. เมื่อวันที่ 3 ตุลาคม 2566 ทําเอกสารประจําตัว ฯ ภายในวันที่ 31 ตุลาคม 2567 ย้ําสปป.ลาว พร้อมเริ่มดําเนินการ ตั้งแต่วันที่ 1 เม.ย. 67 เป็นต้นไป
นายสมชาย มรกตศรีวรรณ อธิบดีกรมการจัดหางาน เปิดเผยว่า มติครม.เมื่อวันที่ 3 ตุลาคม 2566 กําหนดให้แรงงานข้ามชาติ ที่ยื่นคําขออนุญาตทํางาน (แบบ บต. 50) ผ่านเว็บไซต์ e-workpermit.doe.go.th และชําระค่าธรรมเนียมใบอนุญาตทํางานแล้ว สามารถทํางานได้ถึงวันที่ 13 กุมภาพันธ์ 2568 โดยต้องดําเนินการจัดเก็บข้อมูลอัตลักษณ์บุคคล จัดทําหนังสือเดินทางหรือเอกสารใช้แทนหนังสือเดินทางเพื่อตีวีซ่า และจัดทําหรือปรับปรุงทะเบียนประวัติ ภายในวันที่ 31 ตุลาคม 2567 ซึ่งล่าสุดทางการลาวได้แจ้งว่ามีความพร้อมในการออกเอกสารประจําตัวของแรงงานสัญชาติลาว โดยเปิดช่องทางพิเศษ เพื่อความรวดเร็วในการจัดทําและออกเอกสารประจําตัว ซึ่งจะเริ่มดําเนินการตั้งแต่วันที่ 1 เมษายน 2567 เป็นต้นไป และขอให้ทางการไทยประชาสัมพันธ์แนวทางดําเนินการให้นายจ้าง สถานประกอบการ และแรงงานสัญชาติลาวทราบ
สําหรับแรงงานสัญชาติลาว ตามมติคณะรัฐมนตรีเมื่อวันที่ 3 ตุลาคม 2566 ที่ต้องการขอเอกสารประจําตัวมีแนวทางดําเนินการ ดังนี้
1.การดําเนินการ ณ ประเทศไทย (ดําเนินการได้ทันที)
แรงงานลาวยื่นขอรับเอกสารเดินทางชั่วคราว (Laissez - Passer) ด้วยตนเอง โดยไม่ต้องนัดหมายล่วงหน้า
(walk-in) ณ สถานเอกอัครราชทูต สปป. ลาว ประจําประเทศไทย หรือสถานกงสุลใหญ่ ประจําจังหวัดขอนแก่น เพื่อใช้เป็นเอกสารในการเดินทางออกจากประเทศไทย ทั้งนี้ แรงงานต้องจัดเตรียมเอกสารประจําตัว เช่น ทะเบียนบ้าน บัตรประจําตัวประชาชน เป็นต้น
2. การดําเนินการ ณ สปป. ลาว
แรงงานต้องแแจ้งความประสงค์กลับมาทํางานในประเทศไทยกับบริษัทจัดหางานลาว เพื่อจัดทําบัญชีรายชื่อ (Name List) เสนอให้กระทรวงแรงงาน ฯ สปป.ลาว อนุมัติ จากนั้นยื่นขอหนังสือเดินทาง (Passport) โดยเตรียมเอกสาร ได้แก่ ทะเบียนบ้าน บัตรประจําตัวประชาชน บัญชีรายชื่อ (Name List) ที่ได้รับการอนุมัติจากกระทรวงแรงงาน ฯ สปป. ลาว
และเอกสารการอนุญาตทํางานจากทางการไทย ซึ่งหากเอกสารครบถ้วนจะมีระยะเวลาดําเนินการ 1 -10 วัน กรณีต้องการเอกสารเร่งด่วน ภายใน 1 วัน มีค่าธรรมเนียม 40 ดอลลาร์สหรัฐ + 1,000,000 กีบ ภายใน 3 วัน 40 ดอลลาร์สหรัฐ + 500,000 กีบ ภายใน 5 วัน 40 ดอลลาร์สหรัฐ + 300,000 กีบ ภายใน 10 วัน 40 ดอลลาร์สหรัฐ
ทั้งนี้ แรงงานต้องเดินทางผ่านจุดผ่านแดนถาวรจุดเดียวกับที่เดินทางออก (ด่าน ตม. ของแต่ละประเทศ)
โดยแสดงหลักฐานเอกสาร Laissez-Passer ฉบับเดิมที่ได้รับการประทับตรา พร้อมหนังสือเดินทางเล่มใหม่ เพื่อรับการประทับตราอนุญาตให้อยู่ในประเทศไทยถึงวันที่ 13 กุมภาพันธ์ 2568 โดยเน้นย้ําว่าการเดินทาง
เข้ามาในประเทศไทยตามมติคณะรัฐมนตรีเมื่อวันที่ 3 ตุลาคม 2566 ต้องไม่เกินวันที่ 31 ตุลาคม 2567
“ขอให้นายจ้าง สถานประกอบการ และแรงงานข้ามชาติให้ความสําคัญศึกษาแนวทางการดําเนินการมติครม.เมื่อวันที่ 3 ตุลาคม 2566 เพื่อดําเนินการทุกขั้นตอนครบถ้วนภายในระยะเวลาที่กําหนด และสามารถอยู่ในประเทศไทยเพื่อทํางานได้อย่างถูกต้องตามกฎหมาย หากมีข้อสงสัยสามารถสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 – 10 หรือสํานักงานจัดหางานจังหวัดทั่วประเทศ หรือที่สายด่วนกระทรวงแรงงาน โทร 1506 กด 2 กรมการจัดหางาน” นายสมชาย กล่าว
รัฐบาลไทย-ข่าวทำเนียบรัฐบาล-​“รองนายกฯสมศักดิ์-กฤษฎา-อนุชา” ถก คณะทำงานโครงการโคแสนล้าน ได้ข้อยุติ ธ.ก.ส.ให้อัตราดอกเบี้ย 4.5% ปลอดดอกเบี้ย 2 ปีแรก ชี้ วัวเป็นหลักประกันได้ เตรียมนำข้อสรุปชงคณะรัฐมนตรี
วันพุธที่ 27 มีนาคม 2567
27/03/2567
​“รองนายกฯสมศักดิ์-กฤษฎา-อนุชา” ถก คณะทํางานโครงการโคแสนล้าน ได้ข้อยุติ ธ.ก.ส.ให้อัตราดอกเบี้ย 4.5% ปลอดดอกเบี้ย 2 ปีแรก ชี้ วัวเป็นหลักประกันได้ เตรียมนําข้อสรุปชงคณะรัฐมนตรี
​“รองนายกฯสมศักดิ์-กฤษฎา-อนุชา” ถก คณะทํางานโครงการโคแสนล้าน ได้ข้อยุติ ธ.ก.ส.ให้อัตราดอกเบี้ย 4.5% ปลอดดอกเบี้ย 2 ปีแรก ชี้ วัวเป็นหลักประกันได้ เตรียมนําข้อสรุปชงคณะรัฐมนตรี สัปดาห์หน้า
วันที่ 27 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะทํางานดําเนินโครงการโคแสนล้านนําร่อง โดยมี นายกฤษฎา จีนะวิจารณะ รัฐมนตรีช่วยว่าการกระทรวงการคลัง นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ และหน่วยงานที่เกี่ยวข้อง เข้าร่วม ที่ทําเนียบรัฐบาล
โดยนายสมศักดิ์ กล่าวว่า สืบเนื่องจากที่ประชุมคณะรัฐมนตรี มีมติเห็นชอบในหลักการโครงการโคแสนล้านนําร่อง เมื่อวันที่ 19 มีนาคม ที่ผ่านมา แต่ยังมีรายละเอียดที่ต้องพิจารณาต่อ จึงมอบหมายให้กระทรวงการคลัง ร่วมกับกองทุนหมู่บ้านฯ ธนาคารเพื่อการเกษตรและสหกรณ์การเกษตร สํานักงบประมาณ และหน่วยงานที่เกี่ยวข้อง ตั้งคณะทํางานชุดนี้ เพื่อพิจารณารายละเอียด เช่น อัตราดอกเบี้ยที่รัฐต้องรับภาระชดเชย กรอบวงเงินงบประมาณ และกําหนดเวลาที่เกษตรกรต้องชําระคืนเงินกู้ เพราะเรื่องอัตราดอกเบี้ย ธ.ก.ส.ได้มีหนังสือแจ้งอัตราดอกเบี้ย กลับมายังกองทุนหมู่บ้านฯแล้ว อยู่ที่ 5.46 % ทําให้หน่วยงานที่เกี่ยวข้อง ยังมีความกังวลเรื่องอัตราดอกเบี้ยที่ยังสูงอยู่
ขณะที่ นายกฤษฎา กล่าวว่า เรื่องอัตราดอกเบี้ย ที่ ธ.ก.ส.กําลังพิจารณาอยู่นั้น ตนมองว่า สามารถนําวัวเป็นหลักประกันได้ ซึ่งจะทําให้ความเสี่ยงลดน้อยลง โดยจากที่ตนได้มีโอกาสหารือกับผู้บริหาร ธ.ก.ส. จึงได้ข้อยุติเรื่องอัตราดอกเบี้ยแล้วคือ มีอัตราดอกเบี้ย 4.5% และไม่มีอัตราชดเชย NPL เพราะเราสามารถนําวัวเป็นหลักประกันได้ ซึ่งถ้าเกษตรกรมีการขายวัว ก็ต้องคืนเงินกู้ นอกจากนี้ ตนขอเสนอแนะให้กองทุนหมู่บ้านฯ ติดตามผลการดําเนินโครงการกับผู้เข้าร่วมโครงการอย่างใกล้ชิด พร้อมฝากช่วยดูตลาดรองรับด้วย
นายสมศักดิ์ กล่าวต่อว่า ต้องขอขอบคุณ นายกฤษฎา ที่ได้ช่วยหารือเรื่องอัตราดอกเบี้ยจนได้ข้อยุติแล้ว ทําให้โครงการโคแสนล้าน สามารถเดินหน้าได้อย่างเต็มที่ ซึ่งข้อสรุปทั้งหมดจากคณะทํางาน จะนําเข้าที่ประชุมคณะรัฐมนตรีอีกครั้งในสัปดาห์หน้า โดยมีข้อสรุปอัตราดอกเบี้ย อยู่ที่ 4.5% ซึ่ง 2 ปีแรกปลอดดอกเบี้ย ส่วนปีที่ 3 มีดอกเบี้ย ปีที่ 4 ต้องจ่ายคืนเงินต้น 50% พร้อมดอกเบี้ย และปีที่ 5 จ่ายคืนทั้งหมด พร้อมดอกเบี้ย โดยมีระยะเวลาเข้าร่วมโครงการ 1 ปี ซึ่งตนมั่นใจว่า การเลี้ยงวัว จะเป็นอาชีพเสริมให้กับประชาชนได้ เพราะวัวมีการโตเร็วกว่าดอกเบี้ยอย่างแน่นอน จะทําให้คนไทยปลดล็อกจากการเป็นหนี้ได้ โดยการประชุมวันนี้ ถือเป็นทิศทางที่ดี ที่สามารถได้ข้อยุติในรายละเอียดของโครงการครบถ้วนทั้งหมดแล้ว พร้อมที่จะเสนอคณะรัฐมนตรี พิจารณาในสัปดาห์หน้า
รัฐบาลไทย-ข่าวทำเนียบรัฐบาล-พระองค์ทรงงานมาตลอดชีวิต แต่ละปีทรงใช้เวลาทรงงานอยู่ข้างนอก 8 เดือน เดินทางไปตามถิ่นทุรกันดาร พระองค์ท่านทรมานพระวรกายเท่าไร ไม่มีร่างกายมนุษย์คนไหนจะทนได้ซ้ำแล้วซ้ำเล่า แต่สิ่งที่
วันพุธที่ 27 มีนาคม 2567
พระองค์ทรงงานมาตลอดชีวิต แต่ละปีทรงใช้เวลาทรงงานอยู่ข้างนอก 8 เดือน เดินทางไปตามถิ่นทุรกันดาร พระองค์ท่านทรมานพระวรกายเท่าไร ไม่มีร่างกายมนุษย์คนไหนจะทนได้ซ้ําแล้วซ้ําเล่า แต่สิ่งที่
แม้กระทั่งเสด็จฯ กลับมาอยู่กรุงเทพฯ 4 เดือน พระองค์ยังทรงงานปกติ... รู้ไหมว่าแม้ตอนประชวรยังทรงคิดถึงเรื่องความเป็นอยู่ของประชาชน... ในครั้งที่พระองค์ต้องรับการผ่าตัดใหญ่ ยังมีคําสั่งให้คณะผมจัดหาคอมพิวเตอร์มาติดตั้งข้างเตียงด้วย
#พระองค์ท่านทรงคิดถึงเพียงเรื่องงานอย่างเดียว...”
.
ดร.สุเมธ ตันติเวชกุล กรรมการและเลขาธิการมูลนิธิชัยพัฒนา เล่าถึงการทรงงานอย่างหนักด้วยพระวิริยะอุตสาหะของพระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 ซึ่งแม้แต่คําสั่งเสียสุดท้ายที่พระองค์รับสั่งแก่ ดร.สุเมธ ขณะทรงรักษาพระอาการประชวร ณ โรงพยาบาลศิริราช คือ
.
“สุเมธ งานยังไม่เสร็จนะ... หน้าที่ของพวกเราคือรักษาแผ่นดิน”
--
น้อมรําลึกในพระมหากรุณาธิคุณหาที่สุดมิได้
==============
ที่มา : มูลนิธิชัยพัฒนา
รัฐบาลไทย-ข่าวทำเนียบรัฐบาล-สงกรานต์นี้! กระทรวงแรงงาน เผยแรงงาน 3 สัญชาติ กัมพูชา ลาว เมียนมา กลับบ้านร่วมเทศกาล 1 เม.ย.- 15 พ.ค. 67 ฟรี ไม่มีค่า Re-entry
วันพุธที่ 27 มีนาคม 2567
27/03/2567
สงกรานต์นี้! กระทรวงแรงงาน เผยแรงงาน 3 สัญชาติ กัมพูชา ลาว เมียนมา กลับบ้านร่วมเทศกาล 1 เม.ย.- 15 พ.ค. 67 ฟรี ไม่มีค่า Re-entry
วันที่ 26 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน เสนอคณะรัฐมนตรี ผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทาง
เพื่อร่วมงานประเพณีสงกรานต์ ประจําปี พ.ศ. 2567 โดยยกเว้นค่าธรรมเนียม Re-Entry (1,000 บาท)
นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า ในวันนี้กระทรวงแรงงานได้เสนอ เรื่อง การผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทางเพื่อร่วมงานประเพณีสงกรานต์ ประจําปี พ.ศ. 2567 ซึ่งผ่านความเห็นชอบจากที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2567 แล้ว โดยเป็นการอํานวยความสะดวกให้กับแรงงานซึ่งเดินทางกลับประเทศเพื่อร่วมงานประเพณีสงกรานต์ ประจําปี พ.ศ. 2567 ในลักษณะเดียวกับที่คณะรัฐมนตรีเคยมีมติเมื่อวันที่
19 มีนาคม 2562 พร้อมกําหนดแนวทางดําเนินการ ดังนี้
1.แรงงาน 3 สัญชาติ กัมพูชา ลาว และเมียนมา ที่ได้รับอนุญาตทํางาน รวมถึงผู้ติดตาม ซึ่งถือหนังสือเดินทางหรือเอกสารใช้แทนหนังสือเดินทาง ที่ได้รับการตรวจลงตราและอนุญาตให้อยู่ในราชอาณาจักรเป็นการชั่วคราว (Non
L-A Visa) โดยที่ระยะเวลาการอนุญาตให้อยู่ในราชอาณาจักรยังมีอายุเหลือไม่น้อยกว่าวันที่ 15 พฤษภาคม 2567 เดินทางกลับประเทศต้นทางเพื่อร่วมงานประเพณีสงกรานต์ ประจําปี พ.ศ. 2567 ในช่วงระหว่างวันที่ 1 เมษายน -
15 พฤษภาคม 2567 โดยไม่ต้องยื่นคําขออนุญาตเพื่อกลับเข้ามาในราชอาณาจักรอีก (Re-Entry Permit)
2.แรงงาน 3 สัญชาติที่ไม่ประสงค์จะดําเนินการตามแนวทางดังกล่าว เช่น ประสงค์จะเดินทางกลับเข้า
ประเทศไทยหลังจากวันที่ 15 พฤษภาคม 2567 หรือยังไม่ทราบกําหนดการเดินทางกลับเข้าประเทศไทยที่แน่ชัด สามารถยื่นคําขออนุญาตเดินทางออก - เข้าราชอาณาจักรตามกฎหมายคนเข้าเมืองได้ตามปกติ
ด้านนายสมชาย มรกตศรีวรรณ อธิบดีกรมการจัดหางาน กล่าวว่า ระยะเวลาการผ่อนผันดังกล่าวจะมีผลต่อเมื่อประกาศกระทรวงมหาดไทยมีผลบังคับใช้ หรือเป็นไปตามที่ประกาศกระทรวงมหาดไทยกําหนด ขอให้ติดตามข่าวสารจากกรมการจัดหางานอย่างใกล้ชิด ที่เว็บไซต์กรมการจัดหางาน doe.go.th หรือสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 – 10 หรือสํานักงานจัดหางานจังหวัดทั่วประเทศ หรือที่สายด่วนกระทรวงแรงงาน โทร. 1506 กด 2 กรมการจัดหางาน และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-กรมทางหลวงชนบทบำรุงสะพานโคกตะแบง จังหวัดมุกดาหาร แล้วเสร็จ
วันพุธที่ 27 มีนาคม 2567
กรมทางหลวงชนบทบํารุงสะพานโคกตะแบง จังหวัดมุกดาหาร แล้วเสร็จ
...
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินการบํารุงสะพานโคกตะแบง (สะพาน มห.005) ตําบลดงเย็น อําเภอเมือง จังหวัดมุกดาหาร แล้วเสร็จ พร้อมเปิดให้ใช้สัญจรแล้ว โดยเสริมกําลังฐานรากสะพาน เนื่องจากฐานรากสะพานเดิมได้รับความเสียหายจากการถูกน้ํากัดเซาะ ส่งผลให้กําลังรับน้ําหนักของเสาเข็มลดลง และอาจส่งผลต่อโครงสร้างของสะพาน ทั้งนี้ เพื่อยืดอายุการใช้งานของโครงสร้างสะพาน ป้องกันความเสียหายต่อฐานราก และการกัดเซาะที่จะเกิดขึ้นในอนาคต ใช้งบประมาณ 11.10 ล้านบาท ซึ่งจะเชื่อมการคมนาคมระหว่างสองฝั่งให้ประชาชนในพื้นที่ใช้เป็นเส้นทางขนส่งพืชผลทางการเกษตร รวมทั้งใช้เส้นทางสัญจรได้อย่างสะดวก รวดเร็ว และมีความปลอดภัยมากขึ้น